**A kanadai Rákóczi Alapítvány pályázatot hírdet**

**A 22. Magyarságismereti Mozgótábor**

**programjain való részvételre 2015-ben**

**Pályázhatnak:**

* azok a magyar fiatalok, akik a Kárpát-medencében határon túli magyar területen élnek;
* 15. életévüket 2015. június 30-ig betöltötték és még nem töltötték be a 19. életévüket;
* elkötelezetten érdeklődnek a magyar történelem és kultúra iránt;
* az alább megadott pályatételek egyikét kidolgozzák és benyújtják a területileg illetékes referensnek;
* korábban nem vettek részt Magyarságismereti Mozgótáborban;
* vallásukat gyakorló fiatalok, felekezeti hozzátartozástól függetlenül.

**A pályázathoz csatolni kell:**

* önéletrajzot (családi körülmények ismertetése; eddigi tanulmányok, iskolák; - vallási kapcsolatok - érdeklődési körök, szakkörök, önképzőkörök, versenyek és azon elért helyezések; közösségi feladatok;)
* tanár (osztályfőnök esetleg igazgató), lelkész, ill. közéleti személyiség ajánlását
* nyilatkozatot arról, hogy még nem vett részt Magyarságismereti Mozgótáborban.

**A pályázat benyújtásának határideje: 2015. április 17.**

**A pályázat elbírálásnak ideje és értesítés a pályázatról:** a referensek e-mailben értesítik a pályázókat május

elején

**Akik megnyerik a pályázatot, részt vehetnek a Magyarságismereti Mozgótáborban, melynek a részvételi költségeit az Alapítvány fedezi.**

**A pályatételek**

**-** max. 3 oldal terjedelemben várjuk a kidolgozott pályamunkákat az alábbi témák egyikére:

1. A szóbeli történelem fontossága és megőrzése. Milyen aktív módszerekkel tudnánk biztosítani az idősebb generáció elsőfokú tapasztalatainak megőrzését. Interjú egy környezetemben élő idős személlyel, aki átélte ezeket a tragikus történelmi eseményeket, pontosabban: Malenkij robota, Holokaust, Délvidéki megtorlások.
2. Történelmi hagyományaink környezetemben - múlt jelen és jövő (eredeti elképzelések műemlékek megmentésére és felhasználására)
3. Mennyire tartod fontosnak népi hagyományaink (népzene, néprajz, népdal, népmese) ápolását a 21. században, és konkrétan mit tudnál tenni ennek érdekében?
4. Értelmezd a ‘Nyelvében él a Nemzet” ismert mondást valamely általad ismert iró, költő munkája alapján. Hogyan hatott munkájuk az összmagyarságra?
5. "A gyökér megmarad..." - Személyes családi történet, elbeszélés a felvidéki magyarok kitelepítésének idejéből. Interjú egy idős személlyel aki átélte a hontalanság éveit. Milyen módon befolyásolta az életét ez az esemény?

**A Magyarságismereti Mozgótábor**

**célja:** Határon túli magyar fiatalok magyarországi táboroztatása, melynek során mélyebben megismerkednek a résztvevők a magyar történelemmel, kultúrával, művészetekkel. Megismerkednek a résztvevők egymással, az otthonról hozott kultúrális értékeket (ének, tánc, stb.) a tábor tagjai számára közkinccsé teszik.

**helyszínei:** Pécs, Miskolc (3-3 nap), Budapest (4 nap)

**időpontja:** 2015. július 2. – 2015. július 13.

**szervezői:** II. Rákóczi Ferenc Alapitvány a Kárpát-medencei Fiatalokért (Budapest) , Rákóczi Alapítvány (Kanada), magyarországi Templomos Lovagrend

A pályázatokat **ELSŐSORBAN elektronikusan** várjuk a rakoczidelvidek@gmail.com e-mailcímre.

A pályázat postai úton is beküldhető (ez esetben is kérjük az elektronikus verziót is) az alábbi

címre:

Gergely Barnabás,

Ivo Lole Ribara 1/2,

21235 Temerin

Szerbia

A kanadai Rákóczi Alapítvány délvidéki referensei:

Bajusz Erika

Gergely Barnabás

Meleghy Nándor

Korom Mari